**MNKS jelentésminta felülvizsgálata 2017. június (munkaanyag)**

Példa az éves beszámolóra vonatkozó könyvvizsgálói jelentésre

**FÜGGETLEN KÖNYVVIZSGÁLÓI JELENTÉS**

**Az ABC társaság részvényeseinek/tulajdonosainak** [vagy más megfelelő címzettnek]

**Vélemény**

Elvégeztem(ük) az ABC társaság („a Társaság”) 201X. évi éves beszámolójának könyvvizsgálatát, amely éves beszámoló a 201X. december 31-i fordulónapra készített mérlegből – melyben az eszközök és források egyező végösszege [xxx.xxx] E Ft, az adózott eredmény [xxx.xxx] E Ft (nyereség/veszteség) -, és az ugyanezen időponttal végződő üzleti évre vonatkozó eredménykimutatásból, valamint a számviteli politika jelentős elemeinek összefoglalását is tartalmazó kiegészítő mellékletből áll.

Véleményem(ünk) szerint a mellékelt éves beszámoló megbízható és valós képet ad a Társaság 201X. december 31-én fennálló vagyoni és pénzügyi helyzetéről, valamint az ezen időponttal végződő üzleti évre vonatkozó jövedelmi helyzetéről a Magyarországon hatályos, a számvitelről szóló 2000. évi C. törvénnyel összhangban (a továbbiakban: „számviteli törvény”).

**A vélemény alapja**

Könyvvizsgálatomat(unkat) a Magyar Nemzeti Könyvvizsgálati Standardokkal összhangban és a könyvvizsgálatra vonatkozó – Magyarországon hatályos – törvények és egyéb jogszabályok alapján hajtottam(tuk) végre. Ezen standardok értelmében fennálló felelősségem(ünk) bővebb leírását jelentésem(ünk) „*A könyvvizsgáló éves beszámoló könyvvizsgálatáért való felelőssége*” szakasza tartalmazza.

Az éves beszámoló általam(unk) végzett könyvvizsgálatára vonatkozó, Magyarországon hatályos etikai követelményeknek megfelelve, függetlenek vagyunk a Társaságtól, és ugyanezen etikai követelményekkel összhangban eleget tettem(ünk) egyéb etikai felelősségeim(nk)nek is.

Meggyőződésem(ünk), hogy az általam(unk) megszerzett könyvvizsgálati bizonyíték elegendő és megfelelő alapot nyújt véleményemhez(ünkhöz).

**Egyéb információk: Az üzleti jelentés**

Az egyéb információk a (Cégnév) 201X. évi üzleti jelentéséből állnak. A vezetés felelős az üzleti jelentésnek a számviteli törvény, illetve egyéb más jogszabály vonatkozó előírásaival összhangban történő elkészítéséért. A jelentésem(ünk) „Vélemény” szakaszában az éves beszámolóra adott véleményem(ünk) nem vonatkozik az üzleti jelentésre.

Az éves beszámoló általam(unk) végzett könyvvizsgálatával kapcsolatban az én (a mi) felelősségem(ünk) az üzleti jelentés átolvasása és ennek során annak mérlegelése, hogy fennáll-e az összhang az üzleti jelentés és az éves beszámoló között, vagy az üzleti jelentés lényeges ellentmondásban áll az éves beszámolóval vagy a könyvvizsgálat során megszerzett ismereteimmel(inkkel), vagy egyébként úgy tűnik-e, hogy az üzleti jelentés lényeges hibás állítást tartalmaz.

A Társaságról és annak környezetéről megszerzett ismereteim(nk) alapján jelentést kell tennem(ünk) arról, hogy jutott-e a tudomásomra(unkra) az üzleti jelentésben tett bármely, lényegesnek tekinthető hibás közlés (lényeges hibás állítás), valamint arról, hogy ha volt lényeges hibás közlés (hibás állítás), az milyen jellegű. E tekintetben, az üzleti jelentésről – a számviteli törvény előírása alapján – adott vélemény, valamint attól elkülönült nyilatkozat formájában teszek(ünk) jelentést.

A számviteli törvény alapján [az üzleti jelentéssel kapcsolatban] az én (a mi) felelősségem(ünk) továbbá az üzleti jelentés átolvasása során annak megítélése, hogy az üzleti jelentés a számviteli törvény, illetve, ha van, egyéb más jogszabály vonatkozó előírásaival összhangban készült-e.

*[Ha nincs egyéb más jogszabály, amely további követelményeket ír elő az üzleti jelentésre:*

Véleményem(ünk) szerint a (Cégnév) 201X. évi üzleti jelentése, minden lényeges vonatkozásban, összhangban van a (Cégnév) 201X. évi éves beszámolójával, és az üzleti jelentés minden lényeges vonatkozásban a számviteli törvény előírásaival összhangban készült. Mivel egyéb más jogszabály a Társaság számára nem ír elő az üzleti jelentésre vonatkozó további követelményeket, ezért e tekintetben nem mondok(unk) véleményt.

Az üzleti jelentésről adott véleményem(ünk)ben foglaltakon túlmenően, egyéb tekintetben lényegesnek ítélhető hibás közlésről (hibás állításról) nincs jelenteni valóm(nk).[[1]](#footnote-1)*]*

*[Ha van egyéb más jogszabály, amely további követelményeket ír elő az üzleti jelentésre:*

E felelősségem(ünk) teljesítése során az üzleti jelentéssel kapcsolatos véleményem(ünk) kialakításánál a(az) [*vonatkozó egyéb más jogszabály(ok) tételes felsorolása*], mint az üzleti jelentésre vonatkozó további követelményeket előíró egyéb más jogszabályt(okat) vettem(ük) figyelembe.

Véleményem(ünk) szerint a (Cégnév) 201X. évi üzleti jelentése, minden lényeges vonatkozásban, összhangban van a (Cégnév) 201X. évi éves beszámolójával, és az üzleti jelentés minden lényeges vonatkozásban a számviteli törvény, valamint az előzőekben felsorolt egyéb más jogszabály(ok) vonatkozó előírásaival összhangban készült.

Az üzleti jelentésről adott véleményem(ünk)ben foglaltakon túlmenően, egyéb tekintetben lényegesnek ítélhető hibás közlésről (hibás állításról) nincs jelenteni valóm(nk).[[2]](#footnote-2)*]*

**A vezetés és az irányítással megbízott személyek felelőssége az éves beszámolóért**

A vezetés felelős az éves beszámolónak a számviteli törvénnyel összhangban történő és a valós bemutatás követelményének megfelelő elkészítéséért, valamint az olyan belső kontrollért, amelyet a vezetés szükségesnek tart ahhoz, hogy lehetővé váljon az akár csalásból, akár hibából eredő lényeges hibás állítástól mentes éves beszámoló elkészítése.

Az éves beszámoló elkészítése során a vezetés felelős azért, hogy felmérje a Társaságnak a vállalkozás folytatására való képességét és az adott helyzetnek megfelelően közzétegye a vállalkozás folytatásával kapcsolatos információkat, valamint a vezetés felel a vállalkozás folytatásának elvén alapuló számvitel éves beszámolóban való alkalmazásáért, azt az esetet kivéve, ha a vezetésnek szándékában áll megszüntetni a Társaságot vagy beszüntetni az üzletszerű tevékenységet, vagy amikor ezen kívül nem áll előtte más reális lehetőség.

Az irányítással megbízott személyek felelősek a Társaság pénzügyi beszámolási folyamatának felügyeletéért.

**A könyvvizsgáló éves beszámoló könyvvizsgálatáért való felelőssége**

A könyvvizsgálat során célom(unk) kellő bizonyosságot szerezni arról, hogy az éves beszámoló egésze nem tartalmaz akár csalásból, akár hibából eredő lényeges hibás állítást, valamint az, hogy ennek alapján a véleményemet(ünket) tartalmazó független könyvvizsgálói jelentést bocsássak(sunk) ki. A kellő bizonyosság magas fokú bizonyosság, de nem garancia arra, hogy a Magyar Nemzeti Könyvvizsgálati Standardokkal összhangban elvégzett könyvvizsgálat mindig feltárja az egyébként létező lényeges hibás állítást. A hibás állítások eredhetnek csalásból vagy hibából, és lényegesnek minősülnek, ha ésszerű lehet az a várakozás, hogy ezek önmagukban vagy együttesen befolyásolhatják a felhasználók adott éves beszámoló alapján meghozott gazdasági döntéseit.

A pénzügyi kimutatások könyvvizsgálatáért való további felelősségeim(nk) leírását a jelen könyvvizsgálói jelentésem(ünk) melléklete tartalmazza, amely melléklet a könyvvizsgáló aláírását tartalmazó oldal után következik, és amely a könyvvizsgálói jelentés elválaszthatatlan részét képezi.

Dátum

Könyvvizsgáló cég képviselőjének aláírása Kamarai tag könyvvizsgáló aláírása

Képviseletre jogosult neve Kamarai tag könyvvizsgáló neve

Könyvvizsgáló cég neve Nyilvántartási szám

Könyvvizsgáló cégszékhelye

Nyilvántartási szám

**MELLÉKLET**

**az ABC társaság 201X. évi éves beszámolójáról kiadott független könyvvizsgálói jelentéshez**

**A könyvvizsgálónak a pénzügyi kimutatások könyvvizsgálatáért való további felelősségei a Magyar Nemzeti Könyvvizsgálati Standardokkal összhangban**

A Magyar Nemzeti Könyvvizsgálati Standardokkal összhangban elvégzésre kerülő könyvvizsgálat részeként a könyvvizsgálat egésze során alkalmazom(zuk) a szakmai megítélést és fenntartom(juk) a szakmai szkepticizmust.

E mellett a könyvvizsgálat elvégzése során:

* Azonosítom(juk) és felmérem(jük) az éves beszámoló akár csalásból, akár hibából eredő lényeges hibás állításainak a kockázatait, kialakítom(juk) és végrehajtom(juk) az ezen kockázatok kezelésére alkalmas könyvvizsgálati eljárásokat, valamint elegendő és megfelelő könyvvizsgálati bizonyítékot szerzek(ünk) a véleményem(ünk) megalapozásához. A csalásból eredő lényeges hibás állítás fel nem tárásának a kockázata nagyobb, mint a hibából eredőé, mivel a csalás magában foglalhat összejátszást, hamisítást, szándékos kihagyásokat, téves nyilatkozatokat, vagy a belső kontroll felülírását;
* Megismerem(jük) a könyvvizsgálat szempontjából releváns belső kontrollt annak érdekében, hogy olyan könyvvizsgálati eljárásokat tervezzek(ünk) meg, amelyek az adott körülmények között megfelelőek, de nem azért, hogy a Társaság belső kontrolljának hatékonyságára vonatkozóan véleményt nyilvánítsak(unk).
* Értékelem(jük) a vezetés által alkalmazott számviteli politika megfelelőségét és a vezetés által készített számviteli becslések és kapcsolódó közzétételek ésszerűségét.
* Következtetést vonok(unk) le arról, hogy helyénvaló-e a vezetés részéről a vállalkozás folytatásának elvén alapuló számvitel alkalmazása, valamint a megszerzett könyvvizsgálati bizonyíték alapján arról, hogy fennáll-e lényeges bizonytalanság olyan eseményekkel vagy feltételekkel kapcsolatban, amelyek jelentős kétséget vethetnek fel a Társaság vállalkozás folytatására való képességét illetően. Amennyiben azt a következtetést vonom(juk) le, hogy lényeges bizonytalanság áll fenn, független könyvvizsgálói jelentésemben(ünkben) fel kell hívnom(unk) a figyelmet az éves beszámolóban lévő kapcsolódó közzétételekre, vagy ha a közzétételek e tekintetben nem megfelelőek, minősítenem(ünk) kell véleményemet(ünket). Következtetéseim(nk) a független könyvvizsgálói jelentésem(ünk) dátumáig megszerzett könyvvizsgálati bizonyítékon alapulnak. Jövőbeli események vagy feltételek azonban okozhatják azt, hogy a Társaság nem tudja a vállalkozást folytatni.
* Értékelem(jük) az éves beszámoló átfogó bemutatását, felépítését és tartalmát, beleértve a kiegészítő mellékletben tett közzétételeket, valamint értékelem(jük) azt is, hogy az éves beszámolóban teljesül-e az alapul szolgáló ügyletek és események valós bemutatása.

Tudomására hozom(zuk) az irányítással megbízott személyeknek - egyéb kérdések mellett - a könyvvizsgálat tervezett hatókörét és ütemezését, a könyvvizsgálat jelentős megállapításait, beleértve a Társaság által alkalmazott belső kontrollnak a könyvvizsgálatom(unk) során általam(unk) azonosított jelentős hiányosságait is, ha voltak ilyenek.

***(A jelen melléklet a(z) ABC társaság 201X. évi éves beszámolójáról kiadott független könyvvizsgálói jelentés elválaszthatatlan részét képezi.]***

1. Abban az esetben, ha a könyvvizsgáló megítélése szerint, az üzleti jelentés az éves beszámolóval, valamint a számviteli törvénnyel (vagy ha az releváns, egyéb más jogszabállyal) való összhangjától függetlenül, egyéb tekintetben (pl. önmagán belüli ellentmondás okán) lényegesnek ítélhető hibás közlést (hibás állítást) tartalmaz, akkor ezt a mondatot értelemszerűen ennek megfelelően szükséges átfogalmazni, és le kell írni a szóban forgó lényeges hibás közlés (hibás állítás) mibenlétét. [↑](#footnote-ref-1)
2. Lásd az 1. számú lábjegyzetet! [↑](#footnote-ref-2)